
บทนำ
( บทนำ
( วัตถุประสงค์ของแผนการดำเนินงาน
( ขั้นตอนการจัดทำแผนการดำเนินงาน
( ประโยชน์ของแผนการดำเนินงาน

 ส่วนที่ 1
บทนำ

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 กำหนดให้ดำเนินการจัดทำแผนยุทธศาสตร์ แผนพัฒนาสามปี  และแผนการดำเนินงาน เพื่อเป็นการกำหนดทิศทางในการพัฒนาให้สอดคล้องซึ่งกันระหว่างแผนยุทธศาสตร์ แผนพัฒนาสามปี และงบประมาณรายจ่ายประจำปี

เพื่อให้การดำเนินการพัฒนาเทศบาลตำบลเป็นไปตามยุทธศาสตร์การพัฒนาที่ได้วางไว้ และให้เป็นไปตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. 2548 หมวด 5   ซึ่งกำหนดให้เทศบาลตำบลนำแผนพัฒนาไปปฏิบัติ

วัตถุประสงค์ของแผนการดำเนินงาน

แผนการดำเนินงาน เป็นเครื่องมือสำคัญในการบริหารงานของผู้บริหาร เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมด ในพื้นที่ของเทศบาลตำบล ประจำปีงบประมาณ พ.ศ. 2562 ทำให้แนวทางการดำเนินงานของเทศบาลตำบลมีความชัดเจนในการปฏิบัติมากขึ้นมีการประสานและบูรณาการ การทำงานกับหน่วยงานอื่น และ จะทำให้การติดตามประเมินผลเมื่อสิ้นปีมีความสะดวกยิ่งขึ้น

ขั้นตอนการจัดทำแผนการดำเนินงาน


ขั้นตอนที่ 1 
คณะกรรมการสนับสนุนการจัดทำแผนพัฒนาท้องถิ่น เก็บรวบรวมแผนงาน โครงการ/ กิจกรรม
จากองค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่ดำเนินการในพื้นที่ แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น


ขั้นตอนที่ 2
คณะกรรมการพัฒนาท้องถิ่น พิจารณาร่างแผนการดำเนินงาน แล้วเสนอผู้บริหารท้องถิ่น 
เพื่อประกาศใช้เป็นแผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อยสามสิบวัน

ประโยชน์ของแผนการดำเนินงาน


1. แสดงถึงความชัดเจนในการนำแผนยุทธศาสตร์การพัฒนา แผนพัฒนาท้องถิ่นสี่ปีไปสู่การปฏิบัติ


2. แสดงความสอดคล้องระหว่างแผนยุทธศาสตร์การพัฒนา แผนพัฒนาท้องถิ่นสี่ปี และ งบประมาณรายจ่ายประจำปี


3. เพื่อสะดวกในการปฏิบัติงานตามโครงการต่าง ๆ


4. ทำให้สะดวกในการติดตามและประเมินผลการดำเนินงานตามแผนงาน/โครงการ/ กิจกรรม ในปีนั้น
ส่วนที่ 2
บัญชีโครงการ/กิจกรรม
( บัญชีสรุปจำนวนโครงการและงบประมาณ
( บัญชีโครงการ/กิจกรรม/งบประมาณ

